अब उपहार योजना बनी पुडुचेरी की LG किरण बेदी और CM नारायणसामी में तकरार की वजह, जानें- क्या है इस पर विवाद  
पहले भी उप राज्यपाल और सीएम में रहे हैं मतभेद
अब पोंगल उपहार योजना बनी विवाद की वजह
सीएम ने साधा उप राज्यपाल पर निशाना
नारायणसामी ने मीडिया से बात करते हुए कहा, ‘वह केवल अपने प्राधिकार का दुरुपयोग कर रही हैं और निर्वाचित सरकार के प्रस्ताव के विपरीत निर्णय करके लोगों के हित के खिलाफ निर्णय कर रही हैं.'
बता दें, विभिन्न प्रशासनिक मामलों को लेकर नारायणसामी का बेदी से टकराव है. नारायणसामी ने बेदी पर निशाना साधते हुए कहा कि वह उपराज्यपाल पद पर बने रहने की ‘लायक नहीं हैं.'क्योंकि वह सरकार के प्रस्तावों के विपरीत ‘मनमाने निर्णय' कर रही हैं. कैबिनेट पोंगल उपहार योजना को लेकर उपराज्यपाल की ओर से किए गए बदलाव को स्वीकार नहीं करती. 
उन्होंने आरोप लगाया, ‘वह मनमाने निर्णय करती हैं और कल्याणकारी योजनाओं पर उनके रुख से लोगों को कष्ट होता है. जब उन्होंने विशिष्ट शर्त के साथ फाइल सरकार को भेजी कि केवल बीपीएल परिवारों को ही पोंगल उपहार दिये जाएं और एपीएल और एएवाई श्रेणियों में आने वाले इसके लिए पात्र नहीं होंगे, तो मैंने उनके मनमाने निर्णय के खिलाफ हमारा विरोध दर्ज कराते हुए फाइल उन्हें लौटा दी.'
नारायणसामी ने कहा कि पोंगल उपहार योजना का निर्णय कैबिनेट द्वारा किया गया था ताकि यह सुनिश्चित किया जा सके कि उसके लाभ सभी श्रेणियों को पहुंचे जैसे पड़ोसी तमिलनाडु में किया गया. उन्होंने उपराज्यपाल पर आरोप लगाया कि वह अपने रुख को उचित ठहराने के लिए तथ्यों को छुपा रही हैं.